कहा- खड़गे PM को काला सांप कहते हैं; जितनी गाली दोगे, कमल उतना खिलेगा
Amit Shah's Jan Sabha in Dharwad; Follow Karnataka Vidhan Sabha Election Latest News, Headlines On Dainik Bhaskar अमित शाह बोले- कांग्रेस वालों की मति मारी गई है; मोदी को जितनी गाली दोगे, कमल उतना खिलेगा
केंद्रीय गृह मंत्री अमित शाह ने शुक्रवार को कर्नाटक के धारवाड़, शिराहट्टी और हंगल में जनसभा को संबोधित किया। धारवाड़ में शाह ने भाषण की शुरुआत कांग्रेस अध्यक्ष मल्लिकार्जुन खड़गे के प्रधानमंत्री नरेंद्र मोदी को जहरीला सांप बताए जाने वाले बयान से की।
शाह ने कहा- कांग्रेस अध्यक्ष खड़गे मोदी जी की तुलना काले सांप से करते हैं। कभी ये कांग्रेस वाले कहते हैं कि मोदी तेरी कब्र खुदेगी। कभी सोनिया गांधी मोदी जी को मौत का सौदागर कहती हैं। कांग्रेस वालों की मति मारी गई है। मोदी जी को आप जितनी गाली दोगे, कमल उतना खिलेगा।
उन्होंने कहा कि एक तरफ राहुल गांधी की लीडरशिप में कांग्रेस पार्टी है और दूसरी तरफ प्रधानमंत्री मोदी के नेतृत्व में भाजपा है। ये चुनाव तय करेगा कि अगले 5 साल तक डबल इंजन की सरकार कर्नाटक को आगे ले जाएगी या कांग्रेस की सरकार कर्नाटक को पीछे ले जाएगी।
धारवाड़ में अमित शाह के भाषण की 3 मुख्य बातें
शिराहट्टी में कांग्रेस पर लगाया दलितों के अपमान का आरोप
शिराहट्टी में जनसभा को संबोधित करते हुए अमित शाह ने कांग्रेस पर दलितों के अपमान का आरोप लगाया। उन्होंने कहा कि संविधान बनाने वाले बाबा साहेब का कांग्रेस ने हमेशा अपमान किया। जब तक कांग्रेस पार्टी रही बाबा साहेब को भारत रत्न नहीं मिला, कांग्रेस सरकार जाने के बाद बाबा साहेब को भारत रत्न सम्मान दिया गया।
शाह ने कहा कि भाजपा की कर्नाटक सरकार ने गौ हत्या और धर्म परिवर्तन पर बैन लगाया। कांग्रेस सरकार के दौरान PFI वाले दिन-रात कर्नाटक में बम धमाके और हत्याएं करते थे। वोट बैंक के लालच में कांग्रेस सरकार कुछ नहीं करती थी। नरेंद्र मोदी जी ने PFI पर बैन लगाकर सबको चुन चुनकर जेल में डाल दिया।
हंगल में JDS को बताया कांग्रेस की B टीम
हंगल विधानसभा में जनसभा के दौरान शाह ने कहा कि JDS कांग्रेस की B टीम है। JDS को वोट देने का मतलब है, कांग्रेस को वोट देना और कांग्रेस को वोट देने का मतलब है PFI से बैन हटा लेना। हमारी सरकार बनी तो हम PFI के बचे हुए लोगों को भी जेल में डालेंगे। 
उन्होंने कहा- कमल का बटन दबाने का मतलब यह नहीं है कि आप सिर्फ भाजपा प्रत्याशी के लिए वोट डाल रहे हैं, बल्कि यह सोचना कि मोदी जी की लीडरशिप में कर्नाटक को सुरक्षित बनाने के लिए वोट डाल रहे हैं। 
नड्डा बोले- राज्य को बर्बाद कर देगी कांग्रेस
जेपी नड्डा ने शुक्रवार को चिक्कमंगलुरु में जनसभा को संबोधित किया। उन्होंने कहा- कांग्रेस पूरी तरह से करप्शन में डूबी हुई है। डीके शिवकुमार मनी लॉन्ड्रिंग मामले में आरोपी हैं। ऐसे भ्रष्ट नेताओं को सत्ता ना दें। ये लोग राज्य और देश को बर्बाद कर देंगे।
नड्डा ने आगे कहा कि जब राज्य में कांग्रेस और जेडीएस की सरकार थी, तब किसान सम्मान निधि में 17 किसानों के नाम भेजे गए थे। आज भाजपा सरकार में 50 लाख से अधिक किसानों को ‘किसान सम्मान निधि’ का फायदा मिल रहा है।
कर्नाटक भाजपा से जुड़ी ये खबरें भी पढ़ें...
कर्नाटक में बोले शाह-कांग्रेस दिवालिया हुई:BJP से आए नेताओं के दम पर चुनाव लड़ रही
अमित शाह ने मंगलवार को बागलकोट में चुनावी रैली को संबोधित किया। यहां उन्होंने कहा कि कांग्रेस के पास अपने नेताओं की कमी है। वे चुनाव लड़ने के लिए वह भाजपा छोड़कर आए नेताओं पर निर्भर है। पूरी खबर पढ़ें...
PM की कर्नाटक के 50 लाख BJP कार्यकर्ताओं से बातचीत: कहा- लोगों का दिल जीत लिया, तो बूथ भी जीत लेंगे
प्रधानमंत्री नरेन्द्र मोदी ने कर्नाटक में भाजपा के 50 लाख कार्यकर्ताओं से वर्चुअल बात की। उन्होंने कहा- बूथ जीतने की शुरुआत तब होती है जब कार्यकर्ता बूथ से जुड़े परिवारों को जीत लेता है, उनके दिल को जीत लेता है। पूरी खबर पढ़ें...